Špecifikácia predmetu zákazky
Spracovanie - Zmeny a doplnky územného plánu HSA Košice 2015

Vypracovanie a dodanie Zmien a doplnkov územného plánu HSA Košice 2015 (ďalej len ÚPD) bude zahŕňať lokality v zmysle prílohy A.

Uvedený návrh bude vypracovaný v týchto samostatných častiach:
a/ návrh zmeny ÚPD pre potreby prerokovania - 6x tlačená verzia, 1x digitálna verzia
b/ návrh zmeny ÚPD pre potreby schvaľovania s návrhom dodatku k všeobecne záväznému nariadeniu (ďalej len VZN) - 3x tlačená verzia,1x digitálna verzia
c/ čistopis zmeny ÚPD s kópiou uznesenia mestského zastupiteľstva a VZN - 6x tlačená
verzia, 1x digitálna
Tlačená verzia bude spracovaná formou priesvitiek s výrezom pôvodného územného plánu, použitím rovnakého grafického a farebného značenia ako u pôvodného územného plánu. Digitálna verzia bude odovzdaná na CD nosiči v súboroch s koncovkou .dgn, .pdf pre grafickú časť a pdf a doc pre textovú časť, v štruktúre digitálnej verzie ÚPD v rozsahu podľa tlačenej verzie. Digitálna verzia v súboroch s koncovkou pdf, určená pre zverejnenie na webovej stránke bude mať max. veľkosť jedného súboru max. 3 MB. Dodávateľ poskytne objednávateľovi súčinnosť pri prerokovávaní návrhu a to najmä odborný výklad pri prerokovaní s verejnosťou a dotknutými organizáciami.

Lehota na dodanie:
a/ 15 dní od vystavenia objednávky
b/ 15 dní od dodania vyhodnotenia pripomienok obstarávateľom
c/ 15 dní od schválenia ÚPD v mestskom zastupiteľstve

Platobné podmienky:
Spracovanie diela bude fakturované v dvoch termínoch:
1. Po dodaní návrhu zmeny ÚPD pre potreby prerokovania 
2. Po dodaní čistopisu zmeny ÚPD